cmeraki/wiki_en_hi huggingface dataset:
भारतीय बैडमिंटन लीग भारतीय बैडमिंटन संघ द्वारा शुरू की गयी फ्रेंचाइजी आधारित बैडमिंटन प्रतियोगिता है। इस प्रतियोगिता का पहला संस्करण 14 से 31 अगस्त 2013 तक भारत में खेला जायेगा। इसमें भारतीय खिलाड़ियों के साथ-साथ विदेशी खिलाड़ी भी शामिल होंगे। पहले आई॰बी॰एल के लिए खिलाड़ियों की नीलामी 22 जुलाई 2013 को दिल्ली में आयोजित की गई थी। इस लीग में 6 टीमें हिस्सा लेंगी। इन छह फ्रेंचाइजी टीमों में हैदराबाद हॉटशॉट्स, बांगा बीट्स, क्रिश दिल्ली स्मैशर्स, अवध वारियर्स, पुणे पिस्टंस और मुम्बई मास्टर्स शामिल हैं। 
बीएआई ने सभी शीर्ष बैडमिंटन खिलाड़ियों के लिए इस लीग में भाग लेना अनिवार्य कर दिया गया है। 
पहले सीज़न की नीलामी, जो की पहले 30 जून 2013 को अनुसूचित की गयी थी, पहले 19 जुलाई 2013 तक और फ़िर 22 जुलाई 2013 तक के लिए टाल दी गयी। अंतत: 22 जुलाई को दिल्ली में नीलामी पूरी हुई। 
हर टीम में चार विदेशी और छह भारतीय खिलाड़ी शामिल हैं। टीमें कुछ इस प्रकार हैं -
मोर्डेन्ट रेड 19 एक कार्बनिक यौगिक है।
सीता साहू भारत की वह बेटी है जिसने ओलंपिक में डबल पदक हासिल किए है। सीता साहू का जन्म 23 अप्रैल 1996 में, मध्य प्रदेश के रेवा ज़िले में हुआ था। इन्होंने 2011 में एथेंस में विशेष ओलंपिक के दौरान 200 और 4x400 मीटर रिले दौड़ में कांस्य पदक जीतके अपने देश को गर्व महसूस करवाया। मानसिक रूप से विकलांग बालिका सीता साहू के जीवन के दो उपेक्षित लम्हे तब थे जब पहली बार वह 7 और बछो के साथ शिवराज चौहान के घर पर चाय के लिए आमंत्रित की गयी। और दूसरा तब जब वह कुछ ही समय के बाद एथेंस से दो कांस्य पदक 200 मीटर और 1600 मीटर की विशेष खेलों से जीत कर आई। एथेंस में बिताए उन 15 दिनों ने उसे पूरी तरह से एक असंतुष्ट और आत्‍मविश्‍वासहीन लड़की से विश्वास बालिका में बदल दिया था। राज्य सरकार ने उस समय पर सीता के लिए 1 लाख रुपये का इनाम देने का वादा किया था, लेकिन इस वादे को पूरा करने में सरकार विफल रहा और जिसके कारण उसकी माँ ने उसे अन्य कौशल सिखाने का फैसला किया जिससे की वह कुछ पैसे कमा सके। सीता एक गरीब श्रमिक परिवार से है जो प्रतिदिन 150-180 रुपये बना पता है, उनके लिए इनाम का मतलब काफी मायने रखता था क्यूंकि सीता के पिता की हालत भी बहुत ख़राब थी और इसके करणवश ही उसे स्कूल भी छोड़ना पड़ा था। कुछ समय तक सीता ने अपनी माँ और भाई-बहनों के साथ गोल-गप्पे बेचकर गुजारा किया पर 2013 में ही सरकार ने सीता को उनके बकाया को मंजूरी दी और उन्हें 6 लाख का ईनाम भी दिया जिसके मदद से वह और उनके अन्य भाई भें अब स्कूल में अपनी पढाई पूरी कर रहे हैं। अब उनका जीवन बेहतर है और आगे चल कर वह भारत को अन्य पदक दिलवाकर गर्व महसूस करवाएंगी, ऐसा उनकी माँ किरन साहू का कहना है। सीता की प्रशिक्षक और उनकी अध्यापिका उषा साहू का बहुत योगदान है शर्मीली और मितभाषी 13 वर्षीय लडकी जो चलने के दौरान ठोकर खा रही थी, उन्होंने उसे धीरे-धीरे ढाला राज्य और राष्ट्रीय स्तर की प्रतियोगिताओं के काबिल बनाया जिसके कारण वह दो ओलिंपिक पदक जीत पाई।
आभासी व्यापार व्यवसाय के पारम्परिक रूप के विपरीत इलेक्ट्रोनिक माध्यम से किये जाने वाले रूप को प्रयुक्त करने के लिए उपयुक्त शब्द है। इसमें उपभोक्ता और व्यवसायी आमने-सामने न होकर इलेक्ट्रोनिक माध्यमों से वस्तुओं को क्रय-विक्रय का कार्य करते हैं।
समस्त भूमण्डल पचास करोड़ योजन विस्तार वाला है। इसकी ऊंचाई सत्तर सहस्र योजन है। इसके नीचे सात पाताल नगरियां हैं। अतल से पाचवां है।
}
निर्देशांक: 25°09′N 85°27′E / 25.15°N 85.45°E / 25.15; 85.45
कारीचक बेगूसराय, बेगूसराय, बिहार स्थित एक गाँव है।
}
निर्देशांक: 27°53′N 78°04′E / 27.89°N 78.06°E / 27.89; 78.06
औगीपुर गभाना, अलीगढ़, उत्तर प्रदेश स्थित एक गाँव है।
भाषा के शब्दों के इतिहास के अध्ययन को व्युत्पत्तिशास्त्र कहते हैं। इसमें विचार किया जाता है कि कोई शब्द उस भाषा में कब और कैसे प्रविष्ट हुआ; किस स्रोत से अथवा कहाँ से आया; उसका स्वरूप और अर्थ समय के साथ किस तरह परिवर्तित हुआ है। व्युत्पत्तिशास्त्र में शब्द के इतिहास के माध्यम से किसी भी राष्ट्र, प्रांत एवं समाज की भाषिक, सांस्कृतिक, ऐतिहासिक एवं सामाजिक पृष्ठभूमि अभिव्यक्त होती है।
'व्युत्पत्ति' का अर्थ है ‘विशेष उत्पत्ति’। किसी शब्द के क्रमिक इतिहास का अध्ययन करना, व्युत्पत्तिशास्त्र का विषय है। इसमें शब्द के स्वरूप और उसके अर्थ के आधार का अध्ययन किया जाता है। अंग्रेजी में व्युत्पत्तिशास्त्र को 'Etymology' कहते हैं। यह शब्द यूनानी भाषा के यथार्थ अर्थ में प्रयुक्त Etum तथा लेखा-जोखा के अर्थ में प्रयुक्त Logos के योग से बना है, जिसका आशय शब्द के इतिहास का वास्तविक अर्थ सम्पुष्ट करना है।
भारतवर्ष में व्युत्पत्तिशास्त्र का उद्भव बहुत प्राचीन है। जब वेद मन्त्रों के अर्थों को समझना सुगम नहीं रहा तब भारतीय मनीषियों द्वारा वेदों के क्लिष्ट शब्दों के संग्रह रूप में निघण्टु ग्रन्थ लिखे गए तथा निघण्टु ग्रन्थों के शब्दों की व्याख्या और शब्द व्युत्पत्ति के ज्ञान के लिए निरुक्त ग्रन्थों की रचना हुई। वेदों के अध्ययन के लिए वेदागों के छ: शास्त्रों में निरुक्त शास्त्र भी सम्मिलित हैं। निरूक्त शास्त्र संख्या में 12 बतलाए जाते हैं, लेकिन इस समय आचार्य यास्क प्रणीत एक मात्र निरूक्त उपलब्ध है।
शब्दों की उत्पत्ति का दुनिया में सबसे पहले गहन विश्लेषण करने का श्रेय भारत के संस्कृत वैयाकरणों को जाता है जिन्होंने निरुक्त नाम से सबसे पहले वैदिक शब्दों का निर्वचन व व्याख्या की। संस्कृत के चार वैयाकरण सबसे प्रसिद्ध हैं:
संस्कृत के शब्दों की व्युत्पत्ति में उपर्युक्त वैयाकरणों के कार्यों का सन्दर्भ लिया जाता है। संस्कृत के इस अग्रग कार्य का सन्दर्भ लेकर आगे चलकर पश्चिमी विद्वानों ने भी व्युत्पत्तिशास्त्र का विकास किया।
ओट्स धरती पूर्वी अंटार्कटिका की मुख्यभूमि का एक हिस्सा है, जो पूर्व में जॉर्ज 5 धरती द्वारा सीमित है। यह समुद्र किनारे पर ओट्स तट से शुरु होकर मुख्य भूमि में भीतरी क्षेत्र पर विस्तृत है। कुछ भूभाग ऐसा भी है जिसे कभी ओट्स धरती का और कभी जॉर्ज 5 धरती का हिस्सा माना जाता है।
बुक्कपट्नं में भारत के आन्ध्रप्रदेश राज्य के अन्तर्गत के कडप जिले का एक गाँव है।
रिएने सोफ़िया राष्ट्रीय कला केंद्र अजायब-घर 20वीं सदी की कला के साथ संबंधित स्पेन का राष्ट्रीय अजायब घर है। 1978 में इसको बीएन दे इन्तेरेस कुल्तूरेल घोषित किया गया। इसका उदघाटन 10 सितंबर 1992 को किया गया और इसका नाम रानी सोफिया के नाम पर रखा गया।
यह अजायबघर ख़ास तौर पर स्पेनी कला को समर्पित है। इस अजायब-घर में महान स्पेनी कलाकार पाब्लो पिकासो और साल्वादोर दाली के बनाए चित्र मौजूद हैं। इसकी सबसे मशहूर तस्वीर पाब्लो पिकासो की बनाई गुएर्नेका है।
अजायब-घर की केंद्रीय इमारत 18वीं सदी में एक हस्पताल थी।
यह इमारत एक कला केंद्र के तौर पर 1986 से काम कर रही है पर 1988 में इसको रिएने सोफ़िया राष्ट्रीय कला केंद्र अजायब-घर के तौर पर स्थापित किया गया।
राजभवन गाँधीनगर भारत के गुजरात राज्य के राज्यपाल का आधिकारिक आवास है। यह राज्य की राजधानी गाँधीनगर में स्थित है। ओम प्रकाश कोहली गुजरात के वर्तमान राज्यपाल हैं।
मरियम यीशु मसीह की माँ का नाम था, जो "ख़ुदावंद की माँ " या "मुक़द्दस कुँआरी मरियम" भी कहलातीं हैं। उनकी कहानी बाईबल के नया नियम में बताई गई है। वे फ़िलिस्तीन के इलाक़े गलील के शहर नासिरत में रहनेवाली एक जन्मजात यहूदी औरत थीं। इंजील ब-मुताबिक़ मत्ती, इंजील ब-मुताबिक़ लूक़ा और क़ुरान में बताया गया है कि वे कुँआरी थीं
ईसाईयों का मान्यता है कि किसी इंसानी दख़्ल के बिना, मरियम पवित्र आत्मा के क़ुदरत से गर्भ रहीं, क्योंकि वे ईश्वर की चुनिंदा हस्ती थीं। इस्लाम में माना जाता है कि मरियम महज़ ईश्वर की अभिलाषा से गर्भ रहीं। उस समय, मरियम की मंगनी यूसुफ़ से हो चुकी थी। यूसुफ़ के साथ शादी करने के बाद वे बैतलहम चलीं गईं, जहां पर ईसा मसीह पैदा हुआ। ईसाई धर्म में माना जाता है कि पुराने नियम में नबियों ने कुँआरी से जन्म की भविष्यवाणी भी की है: "देखो, कुँआरी पेट रहेगी और उसको बेटा होगा" 
नये नियम में मरियम की कहानी शुरु होती जब जिब्राइल फ़रिश्ता उनके सामने ज़ाहिर होकर उन्हें ऐलान करता है कि ईश्वर ने उनको आनेवाले मसीह की माँ बनने के लिए चुना है।गिरजे के परंपराओं और चंद प्राचीन अपोक्रिफ़ा के मुताबिक़, मरियम के माँ-बाप हन्ना और योआकीम नामी दो बुज़ुर्ग लोग थे। ईसाई धर्म में मरियम के प्रति मान्यताएं विभिन्न हैं, जैसे कि मरियम की "बेदाग़ पैदाइश" और "जन्नत में चढ़ाव". खा़सकर, रोमन कैथोलिक मरियम की भक्ति करते हैं और उन्हें "आसमान की मलिका" और "गिरजे की मां" की रूप में उनके लिए विशेष श्रद्धा रखते हैं। औस्तन, प्रोटेस्टैन्ट मरियम को इस भूमिका तक नहीं चढ़ाते हैं क्योंकि उनकी नज़रिए में, मरियम की भूमिका बाइबल में ही छोटी है।
किसी आवर्ती वेवफॉर्म को फुर्रे श्रेणी के रूप में बदलने पर उसमें निहित सबसे कम आवृत्ति को उस वेवफॉर्म की मूल आवृत्ति कहते हैं। एक दूसरे सन्दर्भ में, किसी तनी हुई डोरी या ड्रम से जो सबसे कम आवृत्ति की ध्वनि निकल सकती है, उसे उसकी मूल आवृत्ति कहते हैं। मूल आवृत्ति के पूर्णांक गुणकों को सन्नादी कहा जाता है। उदाहरण के लिये, यदि मूल आवृत्ति 400 हर्ट्ज हो तो, प्रथम सन्नादी 800 हर्ट्ज का तथा पाँचवाँ सन्नादी 2000 हर्ट्ज का होगा।
आमने सामने 1967 में बनी हिन्दी भाषा की फिल्म है।
सुमेरपुर विधानसभा क्षेत्र राजस्थान के पाली जिले के छः विधानसभा निर्वाचन क्षेत्रों में से एक है। यह विधानसभा क्षेत्र पाली लोक सभा निर्वाचन क्षेत्र के अंतर्गत आता है।
इस विधानसभा क्षेत्र का अस्तित्व 1962 से है।
वी8 इंजन एक वी आकार का इंजन है जिसमें कुल 8 सिलेंडर होते है जो क्रैंककेस पर चार की दो जोडियों में चढे होते हैं। ज़्यादातर यह 90° के कोन या उससे भी कम पर होते है और सभी एक मुख्य क्रैंकशॉफ़्ट को चलाते है।
एक वी8 क्रैंकशाफ़्ट से एक कोन पर जुडी व्यवस्था अधिकतर बडे मोटर इंजनों में अपनाई जाती है। यह इंजन 3.0 लिटर की क्षमता से अधिक होते है और कुछ गाडियों में 8.0 लिटर तक पहुंच जाते हैं। इंडस्ट्र्यों व सैन्य गाडियों में इसकी क्षमता कईं अधिक हो सकती है।
यह अधिकतर मसल कार्स, स्पोर्ट्स कार, लक्शरी कार, एसयुवी व पिक अप ट्रक्स में लगे होते है।
मार्गशीर्ष शुक्ल प्रतिपदा भारतीय पंचांग के अनुसार नौवें माह की प्रथम तिथि है, वर्षान्त में अभी 119 तिथियाँ अवशिष्ट हैं।
वार, जो वार-जयंतिया भी कहलाती है, भारत के पूर्वोत्तरी मेघालय राज्य व बांग्लादेश के कुछ पड़ोसी क्षेत्रों में बोली जाने वाली ऑस्ट्रो-एशियाई भाषा-परिवार की खसिक शाखा की एक भाषा है। आम्वी भी इसकी एक बहुत समीपी उपभाषा है, इसलिए इन्हें अक्सर एक ही भाषा समझा जाता है। सन् 2001 में वार को भारत में 26,000 और बांग्लादेश में 16,000 बोलने वाले अनुमानित करे गए थे।
मियां मंज़ूर अहमद वट्टू, एज पाकिस्तानी राजनेता और पाकिस्तानी राजनीतिक दल पाकिस्तान मुस्लिम लीग के संस्थापक हैं। वे पंजाब विधानसभा के अध्यक्ष एवं पंजाब के मुख्यमंत्री भी रह चुके हैं। वे अध्यक्ष के पद पर, पहली बार सन् 1985 में निर्वाचित हुए, तत्पश्चात्, वे उस्सी पद पर तीन बार निर्वाचित हुए। उनहोंने पाकिस्तान मुस्लिम लीग के टिकट पर, सर्वप्रथम, 1993 में, मुख्यमंत्री के पद को हासिल किया। संघीय सर्कार और प्रांतीय सरकार के बीच चले मतभेदों के एक दौर के कारण, उन्हें, कार्यकाल के बीच ही अपने पद से दो बार त्यागपत्र देने पड़ा था, जिसके बाद 1996 में उनहोंने स्थायी तौर पर त्याग दे दिया था। उनहोंने, 1995 में, पाकिस्तान मुस्लिम लीग की स्थापना की, परंतु उनकी पार्टी, राष्ट्रीय राजनीति पर कुछ विशेष पकड़ रखने में कामयाब नहीं हो पाई।
मई 2008 में, वट्टू अपनी पुत्री, रुबीना शाहीन वट्टू के साथ, मुस्लिम लीग को छोड़ कर पाकिस्तान पीपल्स पार्टी में, शामिल हो गए। तत्पश्चात उनहोंने, राज्य एवं सीमान्त क्षेत्र मंत्रालय में बतौर मंत्री काम किया। तत्पश्चात उन्होंने पीपलस पार्टी के पंजाब के विभिन्न चुनावी मुहिमों का नेतृत्व भी किया है।
धूरापौडी-अ0प0-1, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कैल्शियम से लेपित पाइप से बाहर आते कठोर जल
ऐसे जल को कठोर जल, कहते हैं जिसमें खनिज लवणों की अधिकता हो। इसमें कैल्शियम व मैग्नीशियम के बाइकार्बोनेट व कार्बोनेट उपस्थित रहते हैं। इसकी सरल पहचान है कि यह साबुन के साथ फेन उत्पन्न नही करता। ध्यान रहे कि ‘भारी जल’ अलग चीज है।
आम प्रयोग में ‘उच्च-टीडीएस जल’ को ‘कठोर जल’ के समानर्थी के रूम में इस्तेमाल किया जाता है। वैज्ञानिक प्रयोग में उच्च टीडीएस जल का मतलब उसमें घुले सोडियम, पोटेशियम, कैल्शियम, मैग्नीशियम, कार्बोनेट. बाईकार्बोनेट, क्लोराइड, सल्फेट जैसे पदार्थों की घुली मात्रा से है। दूसरी ओर जल की कठोरता से मतलब कैल्शियम और मैग्नीशियम से है जिसे मिलीग्राम/लीटर से व्यक्त किया जाता है। कठोरता की मात्रा के अनुसार अगर इसकी मात्रा 60 से कम होती है तो उसे 'मृदु जल' कहा जाता है। 61 से 120 के बीच होने पर थोड़ा कठोर और 121 से 180 के बीच होने पर कठोर और 180 से अधिक होने पर बहुत कठोर कहा जाता है। ऐसे में कठोरता और उच्च टीडीएस को समानार्थक के रूप में न इस्तेमाल करना ही बेहतर है ताकि भ्रम की स्थिति से बचा जा सके।
कठोर जल उसे कहा जाता है जिसमें कैल्शियम और मैगनीशियम की मात्रा अधिक होती है। वर्षा का पानी जब चट्टानों और मैदान से होकर गुज़रता है तो उसमें ये खनिज घुलते जाते हैं। विभिन्न अनुसंधानों से ये पता चला है कि अगर आपके आहार में कैल्शियम अधिक है तो आपकी हड्डियाँ मज़बूत रहेंगी। जहाँ तक मैगनीशियम का सवाल है उससे मांसपेशियों की कमज़ोरी, अवसाद और ऊँचाई के डर को रोका जा सकता है।
अगर हमारे शरीर में मैगनीशियम की कमी हो जाए तो उससे हमारा विकास धीमा पड़ जाता है, हमारे गुरदे प्रभावित होते हैं और हमारे बाल झड़ने लगते हैं। इसलिए कठोर जल का सेवन स्वास्थ्य के लिए हितकर ही है। हाँ, इससे हमारी त्वचा रूखी ज़रूर हो जाती है और हमारे बालों को भी ये नुक़सान करता है। यह साबुन के साथ झाग उत्पन्न नहीं करता है।
2671 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 2671 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है। 
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 2671 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते है।
प्रेमचंद के साहित्य सिद्धांत नरेन्द्र कोहली द्वारा रचित समीक्षा पुस्तक है।
Europe  — 
मॉन्टेनीग्रो या आईपीए: /ˌmɒntɨˈniːɡroʊ/),  दक्षिण-पूर्वी यूरोप का एक देश है। 
अल्बानिया · अंदोरा · आर्मेनिया2 · आस्ट्रिया · अजरबाइजान1 · बेलारूस · बेल्जियम · बोस्निया हर्जोगोविना · बुल्गारिया · क्रोएशिया · साइप्रस2 · चेक गणराज्य · डेनमार्क3 · एस्तोनिया · फिनलैंड · फ्रांस1 · जार्जिया1 · जर्मनी · यूनान · हंगरी · आइसलैंड · आयरलैंड · इटली1 · कजाकिस्तान1 · लातिविया · Liechtenstein · लिथुआनिया · लक्जमबर्ग · Republic of Macedonia · माल्टा · माल्दोवा · मोनाको · Montenegro · नीदरलैंड3 · नार्वे3 · पोलैंड · पुर्तगाल3 · रोमानिया · रूस1 · सैन मरीनो · Serbia · स्लोवाकिया · स्लोवानिया · स्पेन1 · स्वीडन · स्विटजरलैंड · तुर्की1 · यूक्रेन · United Kingdom3 · वेटिकन सिटी
1 Has part of its territory outside Europe. 2 Entirely in West Asia but having socio-political connections with Europe. 3 Has dependencies or similar territories outside Europe.
तत्त्ववैशारदी योग से सम्बन्धित एक संस्कृत ग्रन्थ है। यह वाचस्पतिमिश्र की कृति है जो व्यास भाष्य पर की टीका है। तत्त्ववैशारदी को सुस्पष्ट करने के लिये इस पर भी टीका मिलता है जिसका नाम पातंजलरहस्य है तथा इसके रचयिता राघवानन्द सरस्वती हैं।
भारतीय उद्यमिता संस्‍थान ) भारत के असम राज्य के गुवाहाटी में स्थित भारत सरकार का एक स्वयंशासी संस्थान है। है। इसकी स्थापना 1993 में हुई थी। इसका लक्ष्य उद्यमिता पर ध्यान देते लघु उद्योग क्षेत्र में प्रशिक्षण, गवेषणा और परामर्श देना है। संस्थान ने सन् 1994 के अप्रैल महीने से असम सरकार, पूर्वोत्तर परिषद, अरूणाचल प्रदेश, नागालैंड और सिडवी को अन्य साझेदारियों के रूप में लेकर अपना कार्यकलाप प्रारंभ किया।
यह संस्थान वशिष्ठ चरियाली, लालमाटी 37 राष्ट्रीय राजमार्ग में अवस्थित है। यह संस्थान दिसपुर राजधानी परिसर से 5 किलोमीटर, रेलवे स्टेशन से 10 किलोमीटर और एल.जी.बी.आई. विमान पत्तन से 30 किलोमीटर दूर है।
नीमा बज़िद में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
निर्देशांक: 25°06′N 85°54′E / 25.10°N 85.90°E / 25.10; 85.90
भेढा सूर्यगढा, लखीसराय, बिहार स्थित एक गाँव है।
मुक्तिवाहिनी, उन सभी संगठनों का सामूहिक नाम है जिन्होने सन् 1971 में पाकिस्तानी सेना के विरुद्ध संघर्ष करके बांग्लादेश को पाकिस्तान से स्वतंत्र कराया।
बांग्लादेश की आज़ादी की लड़ाई के दौरान मुक्ति वाहिनी का गठन पाकिस्तान सेना के अत्याचार के विरोध में किया गया था। 1969 में पाकिस्तान के तत्कालीन सैनिक शासक जनरल अयूब के खिलाफ पूर्वी पाकिस्तान में असंतोष बढ़ गया था और शेख मुजीबुर रहमान के आंदोलन के दौरान 1970 में यह अपने चरम पर था। मुक्ति वाहिनी एक छापामार संगठन था, जो पाकिस्तानी सेना के खिलाफ गुरिल्ला युद्ध लड़ रहा था। मुक्ति वाहिनी को भारतीय सेना ने समर्थन दिया था।
14 अगस्त 1947 को पाकिस्तान बना, लेकिन पश्चिमी और पूर्वी पाकिस्तान में कोई समानता नहीं थी। पूर्वी पाकिस्तान में ज्यादा संसाधन थे, लेकिन पश्चिमी क्षेत्र के नेता राजनीति में हावी रहते थे। और इसी वजह से अंत में 1971 में बांग्लादेश बना।
पाकिस्तान के गठन के समय पश्चिमी क्षेत्र में सिंधी, पठान, बलोच और मुजाहिरों की बड़ी संख्या थी, जबकि पूर्व हिस्से में बंगाली बोलने वालों का बहुमत था। लेकिन पूर्वी हिस्सा हमेशा राजनीतिक रूप से उपेक्षित रहा। इससे पूर्वी पाकिस्तान के लोगों में जबर्दस्त नाराजगी थी। और इसी नाराजगी को भुनाने के लिए बांग्लादेश के नेता शेख मुजीब-उर-रहमान ने अवामी लीग का गठन किया और पाकिस्तान के अंदर ही और स्वायत्तता की मांग की। 1970 में हुए आम चुनाव में पूर्वी क्षेत्र में शेख की पार्टी ने जबर्दस्त विजय हासिल की। उनके दल ने संसद में बहुमत भी हासिल किया लेकिन बजाए उन्हें प्रधानमंत्री बनाने के उन्हें जेल में डाल दिया गया। और यहीं से पाकिस्तान के विभाजन की नींव रखी गई।
1971 के समय पाकिस्तान में जनरल याह्या खान राष्ट्रपति थे और उन्होंने पूर्वी हिस्से में फैली नाराजगी को दूर करने के लिए जनरल टिक्का खान को जिम्मेदारी दी। लेकिन उनके द्वारा दबाव से मामले को हल करने के प्रयास से स्थिति पूरी तरह बिगड़ गई। 25 मार्च 1971 को पाकिस्तान के इस हिस्से में जबर्दस्त नरसंहार हुआ। इससे पाकिस्तानी सेना में काम कर रहे पूर्वी क्षेत्र के निवासियों में जबर्दस्त रोष हुआ और उन्होंने अलग मुक्ति वाहिनी बना ली। पाकिस्तानी फौज का निरपराध, हथियार विहीन लोगों पर अत्याचार जारी रहा। भारत ने अंतर्राष्ट्रीय समुदाय से लगातार अपील की कि पूर्वी पाकिस्तान की स्थिति सुधारी जाए, लेकिन किसी देश ने ध्यान नहीं दिया और जब वहां के विस्थापित लगातार भारत आते रहे तो अप्रैल 1971 में तत्कालीन प्रधानमंत्री इंदिरा गांधी ने मुक्ति वाहिनी को समर्थन देकर, बांग्लादेश को आजाद करवाने का निर्णय लिया।
खजनी, गोरखपुर की एक तहसील है। यह राजेसुल्तानपुर-गोरखपुर मार्ग पर स्थित है और गोरखपुर जिला मुख्यालय से 18 किलोमीटर की दूरी पर स्थिति हैl
‎
यूरेशियाई लिंक्स एक माध्यम-आकार की जंगली बिल्ली, लिंक्स है। लिंक्स की पूँछ छोटी होती है और सामान्यतः उनके कानो के छोर पर बालो का गुच्छा होता है। उनके बड़े और गद्देदार पंजे बर्फ पर चलने में मदद करते हैं। उनकी खाल स्लेटी से लाल रंग की होती है, जिनपर काले चित्ते होते हैं।
दस नम्बरी 1976 में बनी हिन्दी भाषा की फिल्म है।
यह तहसील फैजाबाद जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 244 गांव हैं।
गूगल डीपमाइंड एक ब्रिटिश कंपनी थी जिसे 2010 में स्थापित किया गया था। वर्ष 2014 में अमेरिकी कंपनी गूगल ने इसे खरीद लिया और इसका नाम डीपमाइंड से बदल कर गूगल डीपमाइंड कर दिया। यह कंपनी वीडियो गेम को किस तरह से मशीन के द्वारा खेला जा सकता आदि से जुड़ी कार्य में लगी रहती है। इसका मुख्य कार्य मशीन में कृत्रिम बुद्धि विकसित करना है। कंपनी ने 2016 में अपने प्रोग्राम अल्फागो को मनुष्य प्रतिभागी को हराने के बाद सफल बताया।
गूगल डीपमाइंड ने अल्फागो को नामक एक प्रोग्राम बनाया था। जिसने अक्टूबर 2015 में व्यावसायिक रूप से खेलने वाले गो खिलाड़ियों को हरा दिया था। चूंकि गो नामक खेल में बहुत सी घटनाओं के होने की संभावना होती है जो चेस आदि खेलों के मुकाबले काफी अधिक है। इस कारण इस सफलता ने कम्प्युटर के विकास को काफी आगे बढ़ा दिया। इस सफलता के बाद कंपनी ने 2016 को इसे एक सफल प्रोग्राम कहा।
डीपमींड़ का मुख्य लक्ष्य बूझने के क्षमता को बढ़ाना है। यह कम्प्युटर या किसी मशीन के बूझने की क्षमता को बढ़ाने के कार्य में लगे रहते हैं। डेमिस हस्स्बिस के अनुसार वे इसका उपयोग मानव मस्तिष्क को समझने के लिए भी कर रहे हैं। इसका लाभ मशीन के द्वारा कार्य करने के साथ ही मानव के मस्तिष्क को जानने में भी सहायता मिलेगी।
अभी यह कंपनी मुख्यतः कम्प्युटर के द्वारा किसी भी खेल को खेले जाने पर ही ध्यान केन्द्रित कर रही है। यह प्रणाली को इस तरह बनाना चाहते हैं कि इससे किसी भी प्रकार के खेल आसानी से खेले जा सके। शेन लेग के अनुसार वह मशीन में मानव समझ के जितना ही समझ डालना चाहते हैं। वे चाहते हैं कि मशीन भी खेलों में समझ का उपयोग करे और वे हर इस तरह के खेल आसानी से खेल सके। यह अनुसंधान मुख्यतः सात खेलों में हो रहा है, जिसमें पोंग, ब्रेक आउट, स्पेस इंवेडर, सीकुएस्ट, बीमरीडर आदि है।
परमानन्द झा नेपाल के प्रथम उपराष्ट्रपति एवं नेपाल के उच्चतम् न्यायालय के भूतपूर्व न्यायधीश हैं। वेह नेपाल के सबसे सफल जातिवादी पार्टी मधेसी जनाधिकार फोरम से संबन्धित है। नेपाल के संविधान सभा के निर्वाचन से ठीक पहले तराई के गैह्र-नेपालीभाषी द्वारा संयुक्त रूप में मधेस आन्दोलन हुआ था। इस आन्दोलन द्वारा प्रवाहित जनउर्जा को तत्कालीन जातीय संस्था, मधेसी जनाधिकार फोरम द्वारा निर्वाचन में प्रतिस्पर्धा कर अपने पक्ष में संचित कर लिया। भाषिक राजनीति के अन्तर्गत मधेसी भाषा प्रवर्धन पर वचनवद्ध दल के नेता परमानन्द झा द्वारा उपराष्ट्रपति के रूप में हिंदी में लिया गया सपथ ने लोगों आश्चर्य चकित किया था।
दक्षिण नेपाल के तराई क्षेत्र से ताल्लुक रखने वाले झा ने जुलाई 2008 में हिन्दी में उपराष्ट्रपति पद की शपथ ली थी। तत्कालीन नेपाली संविधान अनुसार राष्ट्रपति और उपराष्ट्रपति केवल राष्ट्रभाषा नेपाली में सपथ ले सकते थे। नेपाली भाषा में सपथ ना लेना संविधान का उल्लंघन था। अतः, उन के विरुद्ध सर्वोच्च न्यायालय में कुछ नागरिक द्वारा मुकदमा चलाया गया। जव सर्वोच्च न्यायालय नें उनसे स्पष्टिकरण माग किया तो उन्हौंने नेपाल टेलेभिजन में नेपाली भाषा में यह कहा कि उन्हे नेपाली भाषा का ज्ञान नहीं है। नेपाल में संविधान अनुरुप नेपाल के सर्वोच्च न्यायालय ने हिंदी में लिए हुए सपथ को आधिकारिक नहीं माना और उपराष्ट्रपति पद के लिए परमानन्द झा को एक हफ्ते के अंदर फिर से संवैधानिक रूप में नेपाली भाषा में शपथ लेने के लिए निर्णय जारी किया। परमानन्द झा ने ऐसा नहीं किया। उनके निर्णय समय में दुसरे कारण से 6 माह तक माओवादी पार्टी द्वारा सदन अवरुद्ध हुआ था। अतः, 6 माह तक उनका पद निश्कृय रहा जिसका अर्थ नेपाल के विधान मन्त्री अनुसार वेह पद के लिए योग्य है और पद में आसीन करने के लिए आवश्यक प्रक्रिया पूर्ण करने के बाद उप राष्ट्रपति बन सकते हैं। संविधानसभा का सदन सुचारु होने के बाद व्यवस्थापिका संसद में सपथ के भाषा सम्बन्धित अनुमोदन हुआ जिसके अनुसार राष्ट्रपति और उपराष्ट्रपति राष्ट्रभाषा और मातृभाषा में कोही भी भाषा में सपथ लेने का अधिकार प्रदान किया गया। इस के बाद 7 फ़रवरी 2010 को उन्होने नेपाली एवं अपनी मातृभाषा मैथिली में शपथ लेकर संविधान सम्मत रूप से पदग्रहण किया।
नेपाल के सगरमाथा प्रान्त का जिला जिसके उत्तरी छोर पर विश्व का सबसे ऊँचा पर्वत माउंट एवरेस्ट स्थित है। यह जिला हिमालय पर्यटन और चड़ाई के लिए विख्यात है जहाँ एवरेस्ट चढ़ाई के लिए बेस कैम्प हैं।
प्रतिप्रोटोन, प्रोटॉन का प्रतिकण है। जिसे कभी-कभी प्रोटॉन के प्रतिकण के रूप में जाना जाता है। प्रतिप्रोटोन स्थयी कण है लेकिन आम तौर पर किसी प्रोटॉन के साथ इसका विलोपन हो जाता है और निर्गत रूप में ऊर्जा प्राप्त होती है।
आशा किशोर,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की सलोन विधान सभा निर्वाचन क्षेत्र से चुनाव जीता।
चीन और जापान भौगोलिक रूप से पूर्वी चीन सागर द्वारा विलगित हैं। जापान के ऊपर चीन की भाषा, वास्तु, संस्कृति, धर्म, दर्शन तथा विधि से काफी प्रभाव है। 19वीं शताब्दी के मध्य में जब युनाइटेड किंगडम और संयुक्त राज्य अमेरिका आदि ने जापान को अपना व्यापार खोलने के लिये विवश कर दिया तो इसका परिणाम सकारात्मक हुआ और जापान तेजी से आधुनिकीकरण की ओर बढ़ा जिसे मीजी पुनःस्थापन कहते हैं। उसके बाद जापान चीन को ऐसा देश मानने लगा जो पिछड़ा तथा अपने आप को पश्चिमी देशों से रक्षा करने में असमर्थ है।
लुडेग लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
खगोलशास्त्र में, दिक्पात भूमध्यीय निर्देशांक प्रणाली के दो निर्देशांकों में से एक होता है। दूसरा निर्देशांक दायां आरोहण या घंटा कोण होता है। झुकाव की तुलना अक्षांश से की जा सकती है। इसका मापन डिग्री उत्तर या दक्षिण में किया जाता है। खगोलीय भूमध्य रेखा के उत्तर के बिन्दु घनात्मक झुकाव व उसके दक्षिण वाले बिन्दु ऋणात्मक झुकाव पर होते हैं।
कोल्कता हल्दिबारी सुपरफास्ट एक्स्प्रेस 2363 भारतीय रेल द्वारा संचालित एक मेल एक्स्प्रेस ट्रेन है। यह ट्रेन कोलकाता रेलवे स्टेशन से 09:05AM बजे छूटती है और हल्दिबारी रेलवे स्टेशन पर 08:25PM बजे पहुंचती है। इसकी यात्रा अवधि है 11 घंटे 20 मिनट।
पाडुली, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
दम लगा के हईशा एक भारतीय बॉलीवुड फिल्म है। इसका निर्देशन शरत कटारिया ने किया है। इसमें मुख्य भूमिका में आयुष्मान खुराना और भूमि पेडनेकर हैं। यह फ़िल्म 27 फरवरी 2015 को सिनेमाघरों में प्रदर्शित हो चुकी है।
वर्ष 1995 में प्रेम प्रकाश तिवारी एक हरिद्वार के स्थानीय बाजार में एक छोटी सी दुकान चलाता है। उसके पिता जी उसकी शादी एक पढ़ी लिखी और अधिक वजनी लड़की संध्या वर्मा से करा देते हैं। लेकिन प्रेम एक मोटी लड़की से शादी करने के कारण उससे दूर रहता है। उसके मित्र और अन्य साथी उसका मज़ाक़ उड़ाते रहते हैं। इस कारण प्रेम तनाव में रहने लगता है।
एक दिन प्रेम के मित्र की शादी में वह दोनों जा रहे होते हैं। जहाँ वह शराब पी लेता है और संध्या के बारे में इधर-उधर की बात कह देता है। यह सुनकर संध्या सभी लोगों के सामने उसे थप्पड़ मार देती है। इसके बाद प्रेम भी उसे वापस थप्पड़ मार देता है। दूसरे दिन यह किस्सा घर में एक गरमा-गरम विषय बन जाता है। संध्या प्रेम के पिताजी पर आरोप लगाती है की उसने प्रेम को महिलाओं के प्रति कोई अच्छी शिक्षा नहीं दी। वह घर छोड़ कर अपने माता पिता के घर चले जाती है। वहाँ उसे अपने पति के घर जाने बोलते हैं तो वह कहती है कि उसका निर्णय नहीं बदलेगा। प्रेम भी अब अपनी पिछली परीक्षा को उत्तीर्ण करने का प्रयास करता है।
इसी दौरान उसके दुकान के पास सामान-उत्पाद बेचने वाला एक दुकान खोल देता है। प्रेम उससे बात करने के लिए जाता है। वह दुकानदार उसे केवल इसी शर्त में वहाँ से हटता है यदि वह 'दम लगा के हईशा' प्रतियोगिता जीत जाए ।
न्यायालय में प्रेम और संध्या दोनों ने तलाक के लिए आवेदन किए हुए होते हैं। न्यायाधीश उन दोनों को 6 महिने एक साथ रह कर देखने के लिए वक्त देता है। प्रेम और संध्या इसी बीच एक दूसरे को जानने लगते हैं। प्रेम संध्या को इस प्रतियोगिता में भाग लेने के लिए तैयार कर लेता है। दोनों प्रतियोगिता में हिस्सा लेते हैं। जहाँ अन्य 9 प्रतियोगी आगे नहीं बढ़ पाते और धीरे धीरे कर प्रेम और संध्या आखिर तक पहुँच कर जीत जाते हैं।
इस फिल्म के लिए संगीत अनु मलिक ने दिया है और बोल वरुण ग्रोवर ने लिखे हैं। मोनाली ठाकुर को गीत "मोह मोह के धागे" के लिए श्रेष्ठ गायिका का राष्ट्रीय फ़िल्म पुरस्कार मिला। वरुण ग्रोवर को भी इस गीत के लिए श्रेष्ठ गीतकार का राष्ट्रीय फ़िल्म पुरस्कार मिला।
सभी गीत वरुण ग्रोवर द्वारा लिखित; सारा संगीत अनु मलिक द्वारा रचित।
शिमोगा या शिवमोग्गा भारतीय राज्य कर्नाटक का एक जिला है।

क्षेत्रफल - वर्ग कि॰मी॰
जनसंख्या - 4,75352
साक्षरता - 
एस॰टी॰डी॰ कोड - 08182
जिलाधिकारी - 
समुद्र तल से उचाई -
अक्षांश - उत्तर
देशांतर - पूर्व
औसत वर्षा - मि॰मी॰
मारी बर्ड धरती पश्चिमी अंटार्कटिका की मुख्यभूमि का एक हिस्सा है, जो रॉस हिमचट्टान और रॉस सागर से पूर्व और प्रशांत महासागर से दक्षिण में स्थित है।
मारी बर्ड धरती एक बहुत दुर्गम क्षेत्र है। जब तक सन् 1959 में अंटार्कटिक संधि लागू हुई और देशों पर अंटार्कटिका पर नये सम्प्रभुता के दावे लगाने पर प्रतिबन्ध लगा, तब तक अंटार्कटिका के कई क्षेत्रों पर सम्प्रभुता के दावे लग चुके थे । लेकिन मारी बर्ड धरती इतना दुर्गम माना जाता था कि इसपर किसी ने भी दावा नहीं किया। आज भी मारी बर्ड धरती और इस से पूर्व में स्थित एट्स तट पर कोई सम्प्रभुता का दावा नहीं है और 16,10,000 वर्ग किमी कुल क्षेत्रफल वाला यह क्षेत्र विश्व का सबसे बड़ा ऐसा इलाक़ा है जिसे कोई देश भी अपना नहीं ठहराता।
भारतेन्दु मण्डल के प्रसिद्ध कवि अंबिकादत्त व्यास का जन्म सन् 1848 ई. में तथा मृत्यु सन् 1900 ई. में हुई। इन्होंने कवित्त सवैया की प्रचलित शैली में ब्रजभाषा में रचना की। भारतेन्दु हरिश्चन्द्र के समकालीन हिन्दी सेवियों में पंडित अंबिकादत्त व्यास बहुत प्रसिद्ध लेखक और कवि हैं।
साधू राम इंटर कॉलेज देहरादून, उत्तराखंड के राजा रोड में स्थित एक सरकारी विद्यालय है। इसकी स्थापना श्री शाडू राम महेंद्रू द्वारा 1926 में की गई थी। यह देहरादून रेलवे स्टेशन से कुछ ही दूरी पर, राजा रोड में स्थित है।
विद्यालय के बारे में सामान्य जानकारी इस प्रकार है:-
कफोलगांव-तलाई-3, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जूलियन और ग्रेगोरियन कैलेंडर में ईसवी ईसा मसीह के जन्म के बाद के वर्षों को दर्शाता है और ईसा पूर्व उनके जन्म से पूर्व के वर्षों को दर्शाता है।
उदाहरण: 10 ई. का मतलब है ईसा के जन्म से 10 साल बाद का समय। 10 ई.पू. का मतलब है ईसा के जन्म से 10 साल पहले का समय।
आजकल ईसवी की जगह कॉमन एरा और ईसा पूर्व की जगह "बिफ़ोर कॉमन एरा" का प्रयोग सामान्य हो गया है।
शक्ति राज कॉमिक्स के द्वारा प्रकशित हिन्दी कॉमिक्स श्रुंखला शक्ति का प्रमुख पात्र है। 
नागराज · सुपर कमाण्डो ध्रुव · डोगा · परमाणु · शक्ति · भेडिया · भोकाल · एन्थोनी · फ़ाइटर टोड्सयेबदे बिन्दास है · बांकेलाल · योद्धा · सुपर इण्डियन
पूँजी साधारणतया उस धनराशि को कहते हैं जिससे कोई व्यापार चलाया जाए। किंतु कंपनी अधिनियम के अंतर्गत इसका अभिप्राय अंशपूँजी से हैं; न कि उधार राशि से, जिसे कभी कभी उधार पूँजी भी कहते हैं। प्रत्येक कंपनी के लिए यह अनिवार्य है कि वह अपने सीमानियम में अंशपूँजी, जिसे रजिस्टर्ड, प्राधिकृत अथवा अंकित पूँजी कहते हैं, तथा उसके निश्चित मूल्य के अंशों में विभाजन का उल्लेख करे। प्राधिकृत पूँजी के कुछ भाग को निर्गमित किया जा सकता है और शेष को आवश्यकतानुसार निर्गमित किया जा सकता है। निर्गमित भाग के अंशों के अंकित मूल्य को निर्गमित पूँजी कहते हैं। जनता जिन अंशों के क्रय के लिए प्रार्थनापात्र दे उनके अंकित मूल्य को प्रार्थित पूँजी तथा अंशधारियों द्वारा जितनी राशि का भुगतान किया जाए उसे दत्तपूँजी कहते हैं।
कंपनी चाहे तो नए अंश निर्गमित करके अंशूपूँजी में वृद्धि कर सकती है, सभी या कुछ पूर्णदत्त अंशों को स्कंधों में परिवर्तित कर सकती है सभी या कुछ अंशों को कम कीमत के छोटे अंशों में परिवर्तित कर सकती है अथवा जिन अंशों का निर्गमन न हुआ हो उन्हें निरस्त कर सकती है। ये सब परिवर्तन तभी संभव हैं जब अंतिर्नियमों में इनकी व्यवस्था हो।
अधिकतर कंपनियों में निम्न प्रकार के अंश होते हैं :
1. पूर्वाधिकार अंश - इस श्रेणी के अंशधारियों को निश्चित दर से लाभांश प्राप्त करने का तथा कंपनी के समापन के समय पूँजी के पुनर्भुगतान का पूर्वाधिकार होता है। ऐसे अंश असंचीय हो सकते हैं1 यदि अंश संचीय हों तो किसी वर्ष लाभ न होने के कारण इन्हें लाभांश न मिल सके तो वे इसे अगले वर्षों में भी लेने के अधिकारी हैं।
2. साधारण अंश- कहते हैं) : पूर्वाधिकार अंशधारियों के लाभांश के भुगतान अथवा पूँजी पुनर्भुगतान के पश्चात्‌ शेष पर इस श्रेणी के अंशधारियों का अधिकार होता है।
3. स्थगित अंश - इन्हें संस्थापकों के अंश अथवा प्रबंध अंश भी कहते हैं। साधारणतया ऐसे अंश कंपनी के संस्थापकों को ही निर्गमित किए जाते हैं। इस श्रेणी के अंशधारियों को लाभांश एवं पूँजी के पुनर्भुगतान का अधिकार अन्य सभी श्रेणियों के अंशधारियों के पश्चात्‌ मिलता है।
4. विमोचनशील पूर्वाधिकार अंश - साधारणतया किसी भी कंपनी को अपने अंश स्वयं क्रय करने का अधिकार नहीं होता। किंतु यदि कंपनी के अंतर्नियमों में ऐसा अधिकार हो तो कंपनी अधिनियम की व्यवस्थाओं के अनुसार ऐसे अंश भी निर्गमित किए जा सकते हैं जिनका विमोचन हो सकता हो अर्थात्‌ कंपनी ऐसे अंशों को वापस क्रय कर सकती है।
अंशधारियों की प्रत्येक श्रेणी के अधिकार भी भिन्न हो सकते हैं और साधारणतया इन अधिकारों की व्यवस्था कंपनी के अंतर्नियमों में होती है। अंतर्नियमों में इन अधिकारों में परिवर्तन करने का अधिकार होने पर इनमें परिवर्तन किया जा सकता है। अंतर्नियमों में ऐसी व्यवस्था न होने पर उनका संशोधन किया जा सकता है जिससे कंपनी को इन अधिकारों के परिवर्तन का अधिकार प्राप्त हो सके।
प्रथम श्रेणी
प्रथम श्रेणी
वर्तमान में विक्टोरियन बुशरेंजर्स नामक विक्टोरिया क्रिकेट टीम मेलबर्न, विक्टोरिया में स्थित एक ऑस्ट्रेलियाई प्रथम श्रेणी क्रिकेट टीम है। विक्टोरिया क्रिकेट टीम, जो पहली बार 1851 में खेली गई थी, शेफील्ड शील्ड प्रथम श्रेणी की प्रतियोगिता और जेएलटी वनडे कप प्रतियोगिता में विक्टोरिया राज्य का प्रतिनिधित्व करती है। टीम का प्राथमिक गृह मैदान एमसीजी है, लेकिन एमसीजी उपलब्ध नहीं होने पर जंक्शन ओवल का घरेलू आधार माना जाता है।
टीम क्रिकेट विक्टोरिया द्वारा प्रशासित है और अपने खिलाड़ियों को विक्टोरिया की प्रीमियर क्रिकेट प्रतियोगिता से आकर्षित करती है। विक्टोरिया ने अब भी ट्वेंटी-20 प्रतियोगिता में खेला, केएफसी ट्वेंटी-20 बिग बैश, जिसे वर्तमान बिग बैश लीग ने बदल दिया है।
हाल के वर्षों में, विक्टोरिया ने 2009/10, 2014/15, 2015/16 और 2016/17 सत्रों में शेफील्ड शील्ड जीता है, जबकि 2005/06 और 2007/08 में फाइनल बनाते हुए। इसने पहले तीन केएफसी ट्वेंटी-20 बिग बैश फाइनल भी जीते।
राजविराज नेपाल के सप्तरी जिला का मुख्यालय है। यह नेपाल में तराई क्षेत्र का सबसे पहला और नेपाल अधिराज्य का चौथा मुख्यालय है। यह नेपाल का पहला नगर है जिसे टाउन प्लानिंग करके बसाया गया है। वि॰सं॰ 1994 मे सप्तकोशी नदी ने पुराना मुख्यालय हनुमाननगर को बाढ से प्रभावित करने के बाद मुख्यालय के लिया दूसरा जगह का खोज शुरु करवाया गया था। तत्कालीन बडाहाकिम प्रकाशशमशेर जबरा ने उपयुक्त जगह खोजकर शहर बसाने की जिम्मेवारी ख्यातिप्राप्त इन्जिनीयर डिल्लीजंग को दिया था। उस समय सुन्दर शहर के रूप में प्रसिद्ध भारत के जयपुर नगर के मानचित्र के आधार पर टाउन प्लानिंग करकर विं.सं.1998 मे राजविराज शहर बसाया गया था।
जोंक एनिलिडा संघ का जन्तु है। यह उभयलिंगी होता है। स्वच्छ जलाशयों में मिलता है। इसका शरीर लम्बा, चपटा एवं खंडों में विभक्त रहता है। यह वाह्य परजीवी है। इसके शरीर के दोनों सिरों पर पोषक से चिपकने के लिए चूषक मिलते हैं। इसके अगले चूषक के मध्य में तिकोना मुखछिद्र होता है।
कौलाणी, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
देइर अल-मदीना एक प्राचीन मिस्र का गांव है जो कारीगरों का घर था जो मिस्र के नए साम्राज्य के 18 वें से 20 वें राजवंशों के दौरान राजाओं की घाटी में कब्रों पर काम करते थे  स्थल का प्राचीन नाम सेट मात "सत्य का स्थान" था, और वहां रहने वाले कारीगरों को "सत्य के स्थान में नौकर" कहा जाता था। ईसाई युग के दौरान, हैथोर के मंदिर को एक चर्च में परिवर्तित कर दिया गया, जिसमें अरबी नाम देइर अल-मदीना व्युत्पन्न हुआ। .
स्थल को आधुनिक लक्सर से नील नदी के पश्चिमी तट पर स्थित है। गांव को एक छोटे से प्राकृतिक एम्फीथिएटर में रखा गया है, जो कि उत्तर में किंग्स की घाटी की आसान पैदल दूरी के भीतर, पूर्व और दक्षिण-पूर्व में आधुनिक मंदिरों के साथ, पश्चिम में क्वींस की घाटी के साथ है। कब्रिस्तान में किए गए कार्यों की संवेदनशील प्रकृति को ध्यान में रखते हुए गांव को व्यापक आबादी के अलावा बनाया गया था।
आशीष यादव,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की शेखूपुर विधान सभा निर्वाचन क्षेत्र से चुनाव जीता।
भारतीय क्रिकेट टीम जून और जुलाई 2017 में वेस्ट इंडीज दौरे के लिए पांच एक दिवसीय अंतर्राष्ट्रीय और एक ट्वेंटी-20 अंतरराष्ट्रीय मैच खेलने के लिए निर्धारित है। भारत ने एकदिवसीय श्रृंखला 3-1 से जीती। वेस्टइंडीज ने एक ही टी20ई मैच 9 विकेट से जीता।
एक बच्चे के जन्म लेने के लिये स्त्री के अतिरिक्त जिस पुरुष का सहयोग होता है, पिता कहलाता है |इसे वैज्ञानिक दृष्टि से देखा जाये तो स्त्री के गर्भ में बच्चे का जन्म जिस पुरुष के वीर्य से होता है वो पुरुष ही पिता कहलाता है |बच्चे का लिंग पिता के ही वीर्य के प्रकार पर निर्भर करता है।
वर्तमान हिन्दी शब्द पुरातन संस्कृत शब्द 'पितृ' से आया है जिसके सजातीय शब्द हैं: लातीनी pāter, युनानी πατήρ, मूल-जर्मेनिक fadēr, डच vader, जर्मन Vater )। 
रिवायती तौर पर पिता का बच्चों के प्रति सुरक्षा, सहायता और ज़िम्मेदारी वाला रवैया होता है। पिता सिर्फ़ जैविक ही नहीं बल्कि पालनहार पिता भी हो सकता है। मानवविज्ञानी मॉरिस गोडेलियर के मुताबिक़ मानवीय पिता द्वारा धारण की गई पितृ-भूमिका, मानवीय समाज और उनके सबसे नज़दीकी जैविक रिशतेदार—चिम्पांज़ी और बोनोबो— में एक आलोचनात्मक फ़र्क़ है क्योंकि यह जानवर अपने पितृ-संबंध से अनजान होते हैं। 
http://www.sanskrit-lexicon.uni-koeln.de/aequery/deprecated.html
भारतीय मौसम विज्ञान विभाग भारत सरकार के पृथ्वी विज्ञान मंत्रालय के अंतर्गत मौसम विज्ञान प्रक्षेण, मौसम पूर्वानुमान और भूकम्प विज्ञान का कार्यभार सँभालने वाली सर्वप्रमुख एजेंसी है। मौसम विज्ञान विभाग का मुख्यालय नई दिल्ली में स्थित है। इस विभाग के द्वारा भारत से लेकर अंटार्कटिका भर में सैकड़ों प्रक्षेण स्टेशन चलाये जाते हैं। 
1864 में चक्रवात के कारण कलकत्ता में हुई क्षति और 1866 और 1871 के अकाल के बाद, मौसम संबंधी विश्लेषण और संग्रह कार्य एक ढ़ांचे के अंतर्गत आयोजित करने का निर्णय लिया गया। नतीजतन, 1875 में भारतीय मौसम विज्ञान विभाग की स्थापना हुई। हेनरी फ्रांसिस ब्लैनफर्ड विभाग के पहले मौसम विज्ञान संवाददाता नियुक्त किया गए। मई 1889 में, सर जॉन एलियट तत्कालीन राजधानी कलकत्ता में वेधशालाओं के पहले महानिदेशक नियुक्त किया गए। मौसम विज्ञान विभाग का मुख्यालय 1905 में शिमला, फिर 1928 में पुणे और अंततः नई दिल्ली में स्थानांतरित किया गया। भारतीय मौसम विज्ञान विभाग स्वतंत्रता के बाद 27 अप्रैल 1949 को विश्व मौसम विज्ञान संगठन का सदस्य बना।
मौसम विभाग का नेतृत्व मौसम विज्ञान के महानिदेशक करते हैं। प्रसिद्ध कृषि मौसम विज्ञानी डॉ॰ लक्ष्मण सिंह राठौड़ विभाग के तत्कालीन महानिदेशक हैं। भारत मौसम विज्ञान विभाग में उप महानिदेशकों द्वारा प्रबंधित कुल 6 क्षेत्रीय मौसम विज्ञान केंद्र आते हैं। यह चेन्नई, गुवाहाटी, कोलकाता, मुंबई, नागपुर, नई दिल्ली और हैदराबाद में स्थित हैं।
राजभवन मुम्बई भारत के महाराष्ट्र राज्य के राज्यपाल का आधिकारिक आवास है। यह राज्य की राजधानी मुम्बई में स्थित है। कतीकल शंकरनारायणन राज्य के वर्तमान राज्यपाल हैं जो दूसरी बार 7 मई 2012 को राज्यपाल नियुक्त हुए थे।
राजभवन मुम्बई ब्रिटिश राज के दौरान सरकारी गृह था और ऐतिहासिक बम्बई दुर्ग का भाग था। यह उस दौरान बम्बई के राज्यपाल का आवास था।
ढोर्रोबीजालैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मुक्तसर जिला में स्थित गुरूद्वारा श्री दतन सर साहिब पंजाब राज्य स्थित प्रमुख सिख गुरूद्वारों में से एक है। इस गुरूद्वारे का निर्माण सिक्खों के दसवें गुरू, गुरू गोविन्द सिंह के सम्मान में करवाया गया था। माना जाता है कि गुरू साहिब को मुगलों का एक सैनिक पीछे से मारने के लिए आया था। गुरू जी ने उसको मार दिया था। यह गुरूद्वारा उसी जगह पर स्थित है जिस जगह पर यह घटना हुई थी। गुरूद्वारे के समीप में ही मुगल सैनिक का मकबरा बना हुआ है। इस जगह पर सभी प्रमुख सिख उत्सव बहुत ही धूमधाम के साथ मनाए जाते हैं। 12 और 13 जनवरी को प्रत्येक वर्ष माघी मेला लगता है। काफी संख्या में पर्यटक इस मेले में आते हैं। यह गुरूद्वारा तूती गांधी साहिब यहां से 3 किलोमीटर की दूरी पर स्थित है।
भातौलिया में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
निर्देशांक: 27°30′N 79°24′E / 27.5°N 79.4°E / 27.5; 79.4
कादर दादपुर सराय कायमगंज, फर्रुखाबाद, उत्तर प्रदेश स्थित एक गाँव है।
मोगा भारतीय राज्य पंजाब का एक जिला है।
निर्देशांक: 24°49′N 85°00′E / 24.81°N 85°E / 24.81; 85
बढौना कोंच, गया, बिहार स्थित एक गाँव है।
शब्द प्रति मिनट कुंजी पटल पर टंकण करने की गति को मापने के लिए एक मापक है। इसका उपयोग लिखने और पढ़ने की गति के माप के लिए करते हैं। अँग्रेजी में 5 अक्षर को एक शब्द माना जाता है। जिसमें खाली स्थान और चिन्ह को भी गिना जाता है।
ब्रांडोन रजियानों ने एक अध्ययन में यह पाया की सामान्य कम्प्यूटर प्रयोक्ता की गति 33 शब्द प्रति मिनट होती है। और यदि लय न हो तो वह 19 शब्द प्रति मिनट की गति से टंकण करते हैं। इसी अध्ययन के बाद समूह को तेज, माध्यम और धीमी गति के समूह में विभाजित किया गया। जिसमें औसत गति 40 श॰प्र॰मि॰, 35 श॰प्र॰मि॰ और 23 श॰प्र॰मि॰ क्रमशः है।
दिलीप कुमार‍ तिर्की भारत के वरिष्ठ सदन राज्यसभा के सदस्य हैं।
बुदकरिया, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
निर्देशांक: 27°13′N 79°30′E / 27.22°N 79.50°E / 27.22; 79.50
दुरजनपुर कन्नौज, कन्नौज, उत्तर प्रदेश स्थित एक गाँव है।
श्रॉपशायर एक इंग्लैंड का काउंटी है।
बेडफ़र्डशायर |बर्कशायर |सिटी ऑफ़ ब्रिस्टल |बकिंघमशायर |केमब्रिजशायर |चेशायर |कॉर्नवल |कम्ब्रिया |डर्बीशायर |डेवन |डॉर्सेट |डरहम |ईस्ट राइडिंग ऑफ़ यॉर्कशायर |ईस्ट ससेक्स |एसेक्स |ग्लॉस्टरशायर |ग्रेटर लंदन |ग्रेटर मैनचेस्टर |हैम्पशायर |हरफ़र्डशायर |हर्टफ़र्डशायर |आइल ऑफ़ वाइट |केंट |लैंकाशायर |लेस्टरशायर |लिंकनशायर |सिटी ऑफ़ लंदन |मर्सीसाइड |नॉर्फ़क |नॉर्थहैम्पटनशायर |नॉर्थम्बरलैंड |नॉर्थ यॉर्कशायर |नॉटिंघमशायर |ऑक्सफ़र्डशायर |रटलैंड |श्रॉपशायर |समरसेट |साउथ यॉर्कशायर |स्टैफ़र्डशायर |सफ़क |सरी |टाइन ऐंड वेयर |वरिकशायर |वेस्ट मिडलैंड्स |वेस्ट ससेक्स |वेस्ट यॉर्कशायर |विल्टशायर |वॉस्टरशायर
जिए सिन्ध कौमी महाज़ पाकिस्तान के सिंध प्रान्त की एक राष्ट्रवादी पार्टी है। इसका स्थापना 1970 के दशक के आरम्भिक दिनों में राजनीतिक कार्यकर्ता एवं दार्शनिक जी एम सय्यद द्वारा किया गया था। 1998 से 2012 में अपनी मृत्यु तक तक बशीर अहमद कुरैशी इसके अध्यक्ष रहे। उनके पुत्र शनन कुरैशी उसके बाद से पार्टी का नेतृत्व कर रहे हैं।
राजशाही उपक्षेत्र का एक जिला।
 बंदरबन · ब्राह्मनबरिआ · चाँदपुर · चटगाँव · कोमिला · कौक्सबाजार ·  फेनी · खग्रचारी · लक्ष्मीपुर ·  नोकाहाली ·  रंगमती 
 ढाका · गाजीपुर · नरसिंगडी ·  मानिकगंज · मुंशीगंज · नारायणगंज ·  किशोरगंज ·  टंगाइल · फरीदपुर ·  मदारीपुर · शरियतपुर ·  राजबाड़ी · गोपालगंज।
 बगेरहाट · चौडांगा · जैसोर · झेनईदह ·  खुलना · कुश्तिया · मगुरा · मेहरपुर · नराइल, सतखीरा
 बोगरा ·  जयपुरहट ·  नौगाँव · नटोरे · नवाबगंज ·  पबना ·  रनपुर · सिराजगंज · ।
 हबीगंज · मौलवी बजार · सुनामगंज · सिलहट।
मैमनसिंह ·  शेरपुर ·  जमालपुर ·  नेत्रोकोना · 
 दीनाजपुर · गाईबांधा · कुरीग्राम · लालमुनीरहाट ·  पंचगढ़ · राजशाही ·  नीलफामरी · ठाकुरगाँव।
ह्नाहथिआल पूर्वोत्तरी भारत के मिज़ोरम राज्य के लुंगलेई ज़िले में स्थित एक नगर है। यह राज्य की राजधानी आइज़ोल से सड़क द्वारा लगभग 172 किमी दूर है। शहर में मिज़ोरम विश्वविद्यालय के अधीन उच्च शिक्षा प्रदान करने वाला ह्नाहथिआल कॉलेज है।
भारत सरकार ने शहरी और ग्रामीण गरीबों के लिए दीनदयाल उपाध्याय अंत्योदय योजना का आरंभ 25 सितंबर 2014 को किया। योजना का उद्देश्य कौशल विकास और अन्य उपायों के माध्यम से आजीविका के अवसरों में वृद्धि कर शहरी और ग्रामीण गरीबी को कम करना है। 
दीनदयाल उपाध्याय अंत्योदय योजना के दो घटक हैं– एक शहरी भारत के लिए और एक ग्रामीण भारत के लिए। शहरी घटक का कार्यान्वयन केंद्रीय आवास एवं शहरी गरीबी उन्मूलन मंत्रालय करेगा, जबकि ग्रामीण घटक, जिसका नाम दीन दयाल उपाध्याय ग्रामीण कौशल योजना है, का कार्यान्वय केंद्रीय ग्रामीण विकास मंत्रालय द्वारा किया जाएगा।
पारसमणि 1963 में बनी हिन्दी भाषा की फिल्म है।
Third-party application support only
एंड्रॉयड 4.4 "किटकैट" गूगल द्वारा विकसित 4.4 और 4.4.4 के बीच संस्करणों में फैले एंड्रॉयड मोबाइल प्रचालन तंत्र, का एक संस्करण है। 3 सितंबर 2013 को अनावरण किया गया किटकैट संस्करण, मुख्य रूप से सीमित संसाधनों के साथ प्रवेश स्तर के उपकरणों पर बेहतर प्रदर्शन के लिए ऑपरेटिंग सिस्टम के अनुकूलन पर ध्यान केंद्रित किया गया है।
गां मजलिस ओड़िया भाषा के विख्यात साहित्यकार हरेकृष्ण महताब द्वारा रचित एक निबंध–संग्रह है जिसके लिये उन्हें सन् 1983 में ओड़िया भाषा के लिए साहित्य अकादमी पुरस्कार से सम्मानित किया गया।
राग बसंत या राग वसंत शास्त्रीय संगीत की हिंदुस्तानी पद्धति का राग है। राग ललित सन्धिप्रकाश रागो के अन्तर्गत आता है। यह एक गम्भी्र प्रकृति का उत्तरांग प्रधान राग है। इसे गाते व बजाते समय इसका विस्तार मन्द्र व मध्य सप्तकों में अधिक होता है। राग ललित दो मतों से गाया जाता है शुद्ध धैवत व कोमल धैवत परन्तु शु्द्ध धैवत से यह राग अधिक प्रचार में है।
थाट-मारवास्वर-रिषभ कोमल, शुद्ध व तीव्र दोनो मध्यमों का प्रयोग बाकी सभी स्वर शुद्ध प्रयोग होते हैं।
वर्जित स्वर -पंचम
जाति- षाडव-षाडव
वादी स्वर-मध्यम
संवादी स्वर- षडज
न्यास के स्वर-स, ग, म
गायन-वादन समय-रात्रि का अंतिम प्रहर
आरोह-नी रे_ ग म, म म ग, म ध, सं।
अवरोह-रें_ नी ध, म ध म म ग, रे स।
पकड़- नी रे_ ग म, ध म ध म म ग।

पारुल चांद पुखराज का
शास्त्रीय संगीत, राग, भारतीय शास्त्रीय संगीत
निर्देशांक: 27°53′N 78°04′E / 27.89°N 78.06°E / 27.89; 78.06
उखलाना कोइल, अलीगढ़, उत्तर प्रदेश स्थित एक गाँव है।
बड़ा गाँव उखलाना हरदुआगंज थाना के अंतर्गत आता है। यह रामघाट रोड से 2 किलोमीटर कासिमपुर पॉवर हॉउस कि तरफ पड़ता है। इस गाँव के तीनो तरफ पक्का रोड है। हरदुआगंज से इसकी दूरी 5 किलोमीटर है और दूसरी तरफ पॉवर हॉउस से इसकी दूरी 4 किमी है। यह गाँव अलीगढ जनपद मुख्यालय से 16 किलोमीटर की दूरी पर स्थित है।
उखलाना गाँव कोइल तहसील के धनीपुर विकासखण्ड के अंतर्गत पड़ता है। गाँव में अंदर जाने वाली सारी सड़के पक्की है। गाँव से निकालने वाले पानी के लिए गाँव के चारो और पोखरे है और एक तरफ बम्बा भी है जो सिंचाई के उद्देश्य से है। गाँव के हर प्रवेश द्वार पर मंदिर स्थापित है और गाँव में एक पंचायत घर भी है जो लोगो के सामाजिक कार्यों को करने के लिए प्रयोग किया जाता है।
वैसे तो आजकल हर जगह लोग व्यक्तिगत वाहन का प्रयोग करते हैं लेकिन आज भी ग्रामीण परिवेश के लोग सार्वजनिक वाहन का प्रयोग ही करते हैं यातायत कि नजरिये से देखा जाये तो अलीगढ से 14 किमी रामघाट रोड पे कलाई बम्बा चौराहा या स्फेद्पुरा या साधू आश्रम से रास्ता है जो 2 किमी पश्चिम कि तरफ है।अतरौली से यहाँ कि दूरी 14 किलोमीटर है जो कि अलीगढ कि तरफ है।
इस गाँव में कोई भी वाहन पहुँच सकता है। गाँव तक पक्की सड़क है यह हरदुआगंज विद्युतगृह से 4 किमी कि दूरी पर है।
गाँव में तीन माध्यमिक विद्यालय है और एक मॉडर्न स्कूल है।
डिम्बग्रंथि स्त्री जननांग या स्त्री प्रजनन प्रणाली का एक भाग हैं। महिलाओं में गर्भाशय के दोनों ओर डिम्बग्रंथियां होती है। यह देखने में बादाम के आकार की लगभग 3.5 सेमी लम्बी और 2 सेमी चौड़ी होती है। इसके ऊपर ही डिम्बनलिकाओं कि तंत्रिकाएं होती है जो अंडों को अपनी ओर आकर्षित करती है। डिम्बग्रंथियों का रंग गुलाबी होता है। उम्र बढ़ने के साथ-साथ ये हल्के सफेद रंग की हो जाती है। वृद्वावस्था में यह सिकुड़कर छोटी हो जाती है। इनका प्रमुख कार्य अंडे बनाना तथा उत्तेजित द्रव और हार्मोन्स बनाना होता है। डिम्बग्रंथियों के मुख्य हार्मोन्स ईस्ट्रोजन और प्रोजैस्ट्रोन है। माहवारी स्थापीत होने के पूर्व इसका कोई काम नहीं होता है। परन्तु माहवारी के बाद इसमें प्रत्येक महीने डिम्ब बनते और छोड़े जाते है, जो शुक्राणुओं के साथ मिलकर गर्भधारण करते है।
डिम्बवाहिनियां गर्भाशय के ऊपरी भाग के दोनों ओर से निकलती है तथा दोनों तरफ कूल्हे की हडिड्यों तक जाती है। इनकी लम्बाई लगभग 10 सेमी और मोटाई लगभग आधा सेमी तक लम्बी होती है। दोनों ओर इसका आकार एक कीप की तरह का होता है। इस कीप का अंतिम छोर लम्बी-लम्बी अंगुलियों की तरफ होता है जिसको तंत्रिकाएं कहते है। इनका प्रमुख कार्य डिम्बग्रंथियों से निकले अंडे को घेरकर उसे वाहिनियों मे भेजना होता है। यह नलियां मांसपेशियों से बनी, तथा इनके अंदर की दीवार एक झिल्ली की बनी होती है जिसको म्यूकस झिल्ली कहते है।
डिम्बग्रंथियों से पकड़े अंडे, वाहिनियों के आगे के भाग में जाकर रूकते है। जहां ये पुरूष के शुक्राणु के साथ मिलकर एक नये जीवन का निर्माण होता है। स्त्री जनन अंग में इस संरचना को जाइगोट कहते है। जाइगोट के चारों तरफ एक खास परत उत्पन्न होती है।
गर्भाशय और उसकी नलियां
स्त्री जननांग
डिम्ब ग्रन्थियां
अंडा तैयार कर रही डिम्बग्रन्थी
ब्रोमीन आवर्त सारणी के सप्तम मुख्य समूह का तत्व है और सामान्य ताप पर केवल यही अधातु द्रव अवस्था में रहती है। इसके दो स्थिर समस्थानिक प्राप्य हैं, जिनकी द्रव्यमान संख्याएँ 79 और 81 है। इसके अतिरिक्त इस तत्व के 11 रेडियोधर्मी समस्थानिक निर्मित हुए हैं, जिनकी द्रव्यमान संख्याएँ 75, 76, 77, 78, 80, 82, 83, 84, 85, 86 और 88 हैं।
फ्रांस के वैज्ञानिक बैलार्ड ने ब्रोमीन की 1826 ई. में खोज की। इसकी तीक्ष्ण गंध, के कारण ही उसने इसका नाम 'ब्रोमीन' रखा, जिसका अर्थ यूनानी भाषा में 'दुर्गंध' होता है।
ब्रोमीन सक्रिय तत्व होने के कारण मुक्त अवस्था में नहीं मिलता। इसके मुख्य यौगिक सोडियम, पोटैशियम और मैग्नीशियम के ब्रोमाइड हैं। जर्मनी के शटासफुर्ट नामक स्थान में इसके यौगिक बहुत मात्रा में उपस्थित हैं। समुद्रतल भी इसका उत्तम स्रोत है। कुछ जलजीव एवं वनस्पति पदार्थो में ब्रोमीन यौगिक विद्यमान हैं।
समुद्र के एक लाख भाग में केवल 7 भाग ब्रोमीन यौगिक के रूप में उपस्थित है, परंतु समुद्र के अनंत विस्तार के कारण उससे ब्रोमीन निकालना लाभकारी है, इस विधि में चार दशाएँ हैं :
 क्लोरीन की आक्सीकारक अभिक्रिया द्वारा ब्रोमीन की मुक्ति।
 वायु द्वारा विलयन से ब्रोमीन को निकालना।
 सल्फ्यूरिक अम्ल द्वारा विलयन से ब्रोमीन तत्व की मुक्ति।
इस क्रिया द्वारा प्राप्त ब्रोमीन को आसवन द्वारा शुद्ध करते हैं
ब्रोमीन गहरा लाल रंग लिए तीक्ष्ण गंध का द्रव है। इसके वाष्प का रंग लाली लिए भूरा होता है। इसका संकेत, परमाणुसंख्या 35, परमाणु भार 79.909, गलनांक 7.20 सें., क्वथनांक 580 सें., घनत्व 3.12 ग्रा. प्रति घन सेंमी., परमाणुव्यास 2.26 ऐंग्ट्रॉम तथा अयनीकरण विभव 11.84 इलेक्ट्रान वोल्ट है। ब्रोमीन जल की अपेक्षा कुछ कार्बनिक द्रवों में अधिक विलेय है।
ब्रोमीन के रासायनिक गुण क्लोरीन और आयोडीन के मध्य में हैं। यह तीव्र ऑक्सीकारक पदार्थ है और अनेक तत्वों और यौगिकों से रासायनिक क्रिया करता है। ब्रोमीन और हाइड्रोजन उच्च ताप पर विस्फोट के साथ क्रिया करते हैं तथा हाइड्रोजन ब्रोमाइड बनाते हैं, जिसमें अम्लीय गुण हैं। प्रकाश में ब्रोमीन का विलयन आक्सीकारक विरंजन गुण रखता है। इस क्रिया में हाइपोब्रोमस अम्ल, का निर्माण होता है, जो अस्थिर होने के कारण आक्सीजन मुक्त करता है।
Br2 + 2H2O = HBr + HBrO
2HBrO = 2HBr + O
ब्रोमिन अनेक कार्बनिक पदार्थो से क्रिया कर व्युत्पन्न बनाता है।
हाइड्रोब्रोमिक अम्ल,, ब्रोमिक के अतिरिक्त ब्रोमीन अनेक जारक अम्ल बनाती है, जैसे हाइपोब्रोमस अम्ल,, ब्रोमस अम्ल, । इन अम्लों के लवण प्राप्त हैं, जो रासायनिक क्रियाओं में उपयोगी हुए हैं। ब्रोमीन के अन्य हैलोजन तत्वों के साथ यौगिक प्राप्त हैं, जैसे,, ,, आदि। आक्सीजन के साथ इसके तीन यौगिक प्राप्त हैं :, और । गंधक के साथ यौगिक भी बनता है।
कार्बनिक व्युत्पन्नों के बनाने में ब्रोमीन का बहुत उपयोग हुआ है। एथीलीन ब्रोमाइड, पेट्रोल उद्योग में ऐंटिनॉक के रूप में बहुत आवश्यक यौगिक है। अनेक कीटमारकों के निर्माण में ब्रोमीन का उपयोग होता है। ब्रोमीन के कुछ यौगिक, जैसे दहातु ब्रोमाइड, ओषधि के रूप में और फोटोग्राफी क्रिया में काम आते हैं। चाँदी ब्रोमाइड,, प्रकाशसंवेदी होने के कारण फोटोग्राफी प्लेट एवं कागज बनाने में बहुत मात्रा में काम आता है।
ब्रोमीन विषैला पदार्थ है। इसका वाष्प, आँख, नाक, तथा गले को हानि पहुँचाता है। चर्म पर गिरने पर यह ऊतकों को नष्ट करता है। इस कारण इसके उपयोग में बहुत सावधानी रखनी चाहिए।
हाइड्रोजन H2 | नाइट्रोजन N2 | ऑक्सीजन O2 | फ्लोरीन F2 | क्लोरीन Cl2 | ब्रोमीन Br2 | आयोडिन I2 | एस्टाटिन At2 |
रूस फ्रांस इज़राइल
314 मिलियन यूएस डॉलर 
भारतीय सशस्‍त्र सेनाएँ भारत की तथा इसके प्रत्‍येक भाग की सुरक्षा सुनिश्चित करने के लिए उत्तरदायी हैं। भारतीय शस्‍त्र सेनाओं की सर्वोच्‍च कमान भारत के राष्‍ट्रपति के पास है। राष्‍ट्र की रक्षा का दायित्‍व मंत्रिमंडल के पास होता है। इसका निर्वहन रक्षा मंत्रालय द्वारा किया जाता है, जो सशस्‍त्र बलों को देश की रक्षा के संदर्भ में उनके दायित्‍व के निर्वहन के लिए नीतिगत रूपरेखा और जानकारियां प्रदान करता है। भारतीय शस्‍त्र सेना में तीन प्रभाग हैं भारतीय थलसेना, भारतीय जलसेना, भारतीय वायुसेना और इसके अतिरिक्त, भारतीय सशस्त्र बलों भारतीय तटरक्षक बल और अर्धसैनिक संगठनों और विभिन्न अंतर-सेवा आदेशों और संस्थानों में इस तरह के सामरिक बल कमान अंडमान निकोबार कमान और समन्वित रूप से समर्थन कर रहे हैं डिफेंस स्टाफ। भारत के राष्ट्रपति भारतीय सशस्त्र बलों के सर्वोच्च कमांडर है। भारतीय सशस्त्र बलों भारत सरकार के रक्षा मंत्रालय के प्रबंधन के तहत कर रहे हैं। 14 लाख से अधिक सक्रिय कर्मियों की ताकत के साथ,यह दुनिया का तीसरा सबसे बड़ा सैन्य बल है। अन्य कई स्वतंत्र और आनुषांगिक इकाइयाँ जैसे: भारतीय सीमा सुरक्षा बल, असम राइफल्स, राष्ट्रीय राइफल्स, राष्ट्रीय सुरक्षा गार्ड, भारत तिब्बत सीमा पुलिस इत्यादि। 
भारतीय सेना के प्रमुख कमांडर भारत के राष्ट्रपति श्री रामनाथ कोविन्द हैं। यह दुनिया के सबसे बड़ी और प्रमुख सेनाओं में से एक है। सँख्या की दृष्टि से भारतीय थलसेना के जवानों की सँख्या दुनिया में चीन के बाद सबसे अधिक है। जबसे भारतीय सेना का गठन हुआ है, भारत ने दोनों विश्वयुद्ध में भाग लिया है। भारत की आजादी के बाद भारतीय सेना ने पाकिस्तान के खिलाफ तीन युद्ध 1948, 1965, तथा 1971 में लड़े हैं जबकि एक बार चीन से 1962 में भी युद्ध हुआ है। इसके अलावा 1999 में एक छोटा युद्ध कारगिल युद्ध पाकिस्तान के साथ दुबारा लड़ा गया। 
भारतीय सेना परमाणु हथियार, उन्नत अस्त्र-शस्त्र से लैस है और उनके पास उचित मिसाइल तकनीक भी उपलब्ध है। हलांकि भारत ने पहले परमाणु हमले न करने का संकल्प लिया हुआ है।
भारतीय सेना की ओर से दिया जाने वाला सर्वोच्च सम्मान परमवीर चक्र है।
===इलेक्ट्रॉनिक युद्ध, सैन्य हार्डवेयर
वित्त वर्ष 2014-15 के केन्द्रीय अंतरिम बजट में रक्षा आवंटन में 10 प्रतिशत बढ़ोत्‍तरी करते हुए 224,000 करोड़ रूपए आवंटित किए गए। 2013-14 के बजट में यह राशि 203,672 करोड़ रूपए थी। 2012-13 में रक्षा सेवाओं के लिए 1,93,407 करोड़ रुपए का प्रावधान किया गया था, जबकि 2011-2012 में यह राशि 1,64,415 करोइ़ थी। 
रक्षा उत्पादन के आधुनिकीकरण में 2007-2008 में 944.95 करोड़ खर्च किया गया जो कि बढ़ कर 2008-2009 में 1370.99 तथा 2009-2010 में 1243.47 करोड़ हो गया।
पर्वत · हिमनद · ज्वालामुखी · घाटियां · नदियां · झीलें · मरुस्थल · द्वीप · जलप्रपात · सागरतटमैदान